Title: Helyzetértékelés:
Author: ftimea7
Company: -

A szenátus júliusban még nem tárgyalta a HKR térítési és juttatási fejezetét, mert akkor még nem készült el a térítési és juttatási kormányrendelet. Augusztus 13-án ez megtörtént, így ebben a tanévben az első kari tanácson már szó is eshetett a kari különös fejezetünkről. Ez átment a Kari Tanácson (=a TTK legfőbb döntéshozó testülete), a többség elfogadhatónak találta. (20oktató+10hallgató tagja a Kari Tanácsnak)
A Kari Tanácsunk után megtartott Szenátus (=az ELTE legfőbb döntéshozó testülete) a HKR általános, minden karra érvényes térítési és juttatási fejezetét elfogadta, de a kari különös fejezeteket nem. Ezeket a kari különös fejezeteket okt.30-án tárgyalja a Szenátus. Állásfoglalást kértünk az ELTE főtitkárától, melyre választ még mai napig sem kaptunk. Arra voltunk kíváncsiak, hogy ugye az ftv szerint +10%-nyi kredit felvételét biztosítani kell a hallgatóknak, de nem egyértelmű, hogy ez a régi hallgatókra vonatkozik-e. Infomálisan (nem hivatalos levél útján) kiderült, hogy nem mond ellent a kari különös fejezetünk e tekintetben a felsőoktatási törvénynek. 

Aki volt Küldöttgyűlésen, eddig nagyjából ismerte a történetet. Az ülésen határoztunk arról, hogy a kari különös fejezetünkön belül a kreditfelvételi és kreditújrafelvételi díjnak legfeljebb a 2000 Ft-ot tartjuk elfogadhatónak. 

Az állásfoglalással kapcsolatban a KGy másnapján volt egy kis nézeteltérésünk Tasnádi Dékánhelyettes úrral, ezt az óta tisztázódott. Hétfőn tájékoztattam Tasnádi tanár urat a KGy határozatáról, mely szerinte fejtörést fog okozni mindannyiunknak. Mivel ma elutazott két hétre, a továbbiakban Dékán urat ajánlotta tárgyalópartnernek. Ma Orsival fel is kerestük Dékán urat, és azt kértük, hogy a Kari Tanács vegye fel a holnapi napirendjébe. Eddig ennyi történt.

Azt gondolom, hogy a további tárgyalások során a Küldöttgyűlés határozatát kell képviselnünk a megfelelő fórumokon.